

**REPUBLIKA HRVATSKA**

**GRAD ZAGREB**

**GRADSKI URED ZA OBRAZOVANJE**

**PREDMET: Upit *Srednja.hr,* Denis Gaščić**

- *odgovor,*

Poštovani,

ovim Vas putem obavještavamo kako će učenici škola oštećenih u potresu koje neće biti spremne za rad prvog dana školske godine 2020./2021., tj. 7. rujna 2020. godine, nastavu pohađati u školama koje nastavu organiziraju u jednoj smjeni. Spomenute će škole nastavu privremeno organizirati u dvije smjene kako ne bi došlo do situacije da učenici jedne škole nastavu pohađaju isključivo u popodnevnoj smjeni. Raspored premještaja učenika oštećenih škola bit će poznat početkom lipnja.

Slobodni smo izvijestiti kako Grad Zagreb, sukladno čl. 69 *Zakona o odgoju i obrazovanju u osnovnoj i srednjoj školi,* u šk. godini 2019./2020. organizira posebne linije prijevoza za 3.800 učenika iz 19 osnovnih škola te će se za učenike osnovnih škola koji će nastavu pohađati u školi koja nije njihova matična također organizirati prijevoz sukladno gore spomenutom zakonu te tako osigurati njihov siguran dolazak u školu i odlazak iz škole.

S poštovanjem,

**PROČELNIK**

**Ivica Lovrić**